የጤና ባለሙያዎች ተከታታይ የሙያ ማጎልበቻ ሥርዓት በአዲስ መልክ ሊሰጥ ነው
አዲስ አበባ፦ የጤና ባለሙያዎች ተከታታይ የሙያ ማጎልበቻ ሥርዓት በአዲስ መልክ እንደሚሰጥ የጤና ሚኒስቴር አስታወቀ። አሁን ያለንበት ዘመን የህክምና ሳይንስ በከፍተኛ ሁኔታ ያደገበትና የቴክኖሎጂ ምጥቀት የታየበት እንደሆነ አመለከተ። የጤና ሚኒስትሯ ዶክተር ሊያ ታደሰ እንዳስታወቁት የጤና ባለሙያዎች ተከታታይ ሙያ ማጎልበቻ ሥርዓት በአዲስ መልኩ ይሰጣል። ሥርዓቱ አሁን ካለበት የተበጣጠሰና ደካማ አሰራር ወደተሻለና ወጥነት ወዳለው ሥርዓት ለማደራጀት በማለም የተዘጋጀ ነው። ይህን ከግምት ያስገባና
ወቅቱን የሚመጥን የጤና
ባለሙያዎች የሙያ ማጎልበቻ
ሥርዓት መቅረጽና መተግበር
እጅግ አስፈላጊ ሆኖ
መገኘቱንም ገልጸዋል።ሥርዓቱ በዋናነት
የጤና ባለሙያውን ብቃትና
ክህሎት ለማጎልበት ያለመ
ቢሆንም የጤና አገልግሎቱን
ጥራት በማሻሻል በኩል
የማይተካ ሚና እንዳለውም አመልክተዋል። የሙያ ማጎልበት ሥርዓት በሁሉም ደረጃና የሙያ ዘርፍ የሚገኙ የጤና ባለሙያዎችን እውቀትና ክህሎት ከማሳደግ በተጨማሪ የሙያ እድገት ተወዳዳሪነትን ያሳድጋልም ብለዋል። አሰራሩን ከጤና ባለሙያዎች የሙያ ፈቃድ እድሳት ጋር በማያያዝ ዋነኛው የብቃት ቁጥጥር መመዘኛ እንደሚሆን አስታውቀዋል ሥርዓቱ ከዚህ ቀደም የነበረውን መመሪያ መሠረት በማድረግ እንደሚተገበር የገለጹት ሚኒስትሯ፤ ሁሉም ባለድርሻ አካላት የበኩላቸው እንዲወጡም ጥሪ አቅርበዋል። ከሚቀጥለው ዓመት ጀምሮ ተግባራዊ የሚሆነው የሙያ ማጎልበቻ ሥርዓት በምን መልኩ ተፈጻሚ እንደሚሆን ሚኒስቴሩ በቀጣይ አቅጣጫ እንደሚያስቀምጥም ጠቁመዋል። የጤና ሚኒስቴር አሁን ያሻሻለው የጤና ባለሙያዎች ተከታታይ የሙያ ማጎልበቻ ሥርዓት ከጥቂት ዓመታት በፊት ሥራ ላይ መዋሉ ይታወሳል።አዲስ ዘመን ሐምሌ 9/2012በጋዜጣው ሪፖርተር